cyanic-selkie/wikianc huggingface dataset:
กังฟูแพนด้า 2
รายได้
ในภูมิภาคอื่น ๆ นอกจากอเมริกาเหนือ ภาพยนตร์ทำรายได้ในสัปดาห์แรก 55.5 ล้านดอลลาร์สหรัฐ ติดอันดับหนึ่งของบ็อกซ์ออฟฟิศใน 9 จาก 11 ประเทศที่เข้าฉาย และเมื่อนับรวมทุกประเทศ ภาพยนตร์ทำรายได้มากเป็นอันดับที่ 3 รองจาก ไพเรทส์ออฟเดอะแคริบเบียน: ผจญภัยล่าสายน้ำอมฤตสุดขอบโลก และ เดอะ แฮงค์โอเวอร์ ภาค 2 นอกจากนี้ยังภาพยนตร์ยังทำรายได้นอกอเมริกาเหนือติดอันดับหนึ่งของบ็อกซ์ออฟฟิศ 2 สัปดาห์ติดต่อกัน (สัปดาห์ที่ 3 และ 4 ของการฉาย)
ในประเทศจีน ซึ่งเป็นตลาดที่ทำรายได้สูงสุดรองจากอเมริกาเหนือ มีการรายงานรายได้ในช่วงสุดสัปดาห์จากแหล่งข่าวสองแหล่งซึ่งมีข้อมูลต่างกัน แหล่งข่างแรกรายงานว่าทำรายได้ 19.3 ล้านดอลลาร์สหรัฐ แต่อีกแหล่ง รายงานรายได้อยู่ที่ 16.7 ล้านดอลลาร์สหรัฐ อย่างไรก็ดี กังฟูแพนด้า 2 ได้ทำสถิติเป็นภาพยนตร์ที่ทำรายได้ในวันเปิดตัวมากที่สุดในจีน และตลอดช่วงที่ฉาย ภาพยนตร์ทำรายได้ถึง 93.19 ล้านดอลลาร์สหรัฐ ทำให้กลายเป็นภาพยนตร์แอนิเมชันที่ทำรายได้มากที่สุดในจีน แซงหน้าภาคแรก (26 ล้านดอลลาร์สหรัฐ) ก่อนที่จะถูกทำลายสถิติโดยภาพยนตร์จีน ไซอิ๋ว วานรผู้พิทักษ์ ที่ออกฉายใน ค.ศ. 2015 กังฟูแพนด้า 2 เป็นภาพยนตร์ที่ทำรายได้สูงที่สุดในช่วงสุดสัปดาห์แรกของการเปิดตัวในมาเลเซีย, ฟิลิปปินส์, สิงคโปร์, เกาหลีใต้ และไทย นอกจากนี้ ยังกลายเป็นภาพยนตร์ที่ทำเงินได้สูงที่สุดในเวียดนาม แซงหน้าภาพยนตร์เรื่อง อวตาร
อุปมาเทียม
อุปมาเทียม (false analogy) เป็นเหตุผลวิบัติโดยอุปมาที่ผิดพลาด
การให้เหตุผลโดยอุปมา
กระบวนการอนุมานโดยอุปมาเริ่มต้นด้วยการสังเกตว่า สิ่งหนึ่งมีลักษณะบางอย่างที่คล้ายคลึงกับอีกสิ่งหนึ่ง แล้วอนุมานว่า สิ่งสองสิ่งเหล่านั้นจะมีลักษณะคล้ายคลึงกันอย่างอื่น ๆ อีกด้วย โครงสร้างและรูปแบบอาจจะมีนัยทั่วไปดังนี้
อุปมาที่ผิดพลาด
มีองค์ประกอบหลายอย่างที่แปรกำลังของเหตุผลโดยอุปมา
เหตุผลโดยอุปมาจะไม่มีกำลังถ้าองค์ประกอบที่กล่าวถึงอย่างใดอย่างหนึ่งมีความบกพร่อง คำว่า อุปมาเทียม (false analogy) มาจากนักปรัชญาชาวอังกฤษชื่อว่า  จอห์น สต๊วร์ด มิลล์ ผู้เป็นบุคคลพวกแรก ๆ ที่ศึกษาหลักการให้เหตุผลโดยอุปมา ตัวอย่างหนึ่งที่มิลล์ยกมาแสดง ก็คือ  การอนุมานว่า  บุคคลคนหนึ่งเป็นคนขี้เกียจโดยสังเกตเห็นว่า  พี่น้องของเขาเป็นคนขี้เกียจ ตามการอธิบายของมิลล์ การมีพ่อแม่ร่วมกันกับความขี้เกียจไม่เข้าประเด็นกัน
ตัวอย่างพื้นฐานของอุปมาเทียมอีกอย่างหนึ่งก็คือ "รูปแบบของสุริยจักรวาลคล้ายกับของอะตอม คือมีดาวเคราะห์โคจรรอบดวงอาทิตย์ เหมือนกับมีอิเล็กตรอนโคจรรอบนิวเคลียสอะตอม เพราะว่า  อิเล็กตรอนสามารถกระโดดไปกระโดดมาระหว่างระดับโคจร ดังนั้น  เราพึงตรวจดูบันทึกเหตุการณ์โบราณเกี่ยวกับการกระโดดไปกระโดดมาระหว่างวิถีโคจรของดาวเคราะห์"
อีกตัวอย่างหนึ่งของอุปมาเทียมก็คือ "โอกาสที่สิ่งมีชีวิตซับซ้อนจะมีวิวัฒนาการที่เป็นไปโดยสุ่มมีค่าเหมือนกับมีพายุทอร์นาโดพัดเอากองขยะไปแล้วสร้างเครื่องบินโบอิง 747" เพราะว่ากระบวนการวิวัฒนาการไม่ใช่เป็นไปโดยสุ่ม  แต่เป็นกระบวนการสะสมความเปลี่ยนแปลงที่เป็นประโยชน์ต่อสิ่งมีชีวิตซึ่งไม่ใช่กระบวนการสุ่ม
นู หาจ
นู หาจ เกิดเมื่อ 26 มิถุนายน พ.ศ. 2459 ที่จังหวัดพระตะบอง บิดาชื่อฆวน มารดาชื่อโอรมวจ เรียนจบจากอนุวิทยาลัยศรีสวัสดิ์ จากนั้นรับราชการเป็นเจ้ากรม ในกระทรวงโฆษณาการ กระทรวงการต่างประเทศ และรัฐเลขาธิการด้านสาธารณการและคมนาคม ในด้านงานเขียน ได้เขียนนวนิยายไว้หลายเรื่อง เช่น ผกาสรโพน นารีเป็นที่รัก ลาวน้อยและรรินทร์ มาลาดวงจิตร และเป็นสมาชิกสมาคมนักเขียนเขมรตั้งแต่ พ.ศ. 2501 เสียชีวิตเมื่อ พ.ศ. 2518 รวมอายุได้ 61 ปี ในปัจจุบัน มีการประกวดวรรณกรรมรางวัลนู หาจในกัมพูชา
สมเด็จพระญาณวโรดม (ประยูร สนฺตงฺกุโร)
สมเด็จพระญาณวโรดม (ประยูร สนฺตงฺกุโร) เป็นสมเด็จพระราชาคณะ อดีตเจ้าอาวาสวัดเทพศิรินทราวาสราชวรวิหาร และอดีตอธิการบดีมหาวิทยาลัยมหามกุฏราชวิทยาลัย
ประวัติ
สมเด็จพระญาณวโรดม มีนามเดิมว่าประยูร นามสกุล พยุงธรรม (9 มีนาคม พ.ศ. 2459 - 18 พฤศจิกายน พ.ศ. 2552) บิดาชื่อ ธูป มารดาชื่อ ทองหยิบ  เกิดเมื่อวันศุกร์ เดือน 4 แรม 2 ค่ำ ปีมะโรง ตรงกับวันที่ 9 มีนาคม พ.ศ. 2459 ที่บ้านท่าเรือ อำเภอประจันตคาม จังหวัดปราจีนบุรี เป็นบุตรคนสุดท้อง มีพี่ 7 คน ถึงแก่กรรมตั้งแต่ยังเล็ก 3 คน เหลือเพียง 4 คน
ได้มาพำนักที่วัดเทพศิรินทราวาส ตั้งแต่ พ.ศ. 2474 และได้บรรพชาเป็นสามเณร เมื่อวันที่ 6 กรกฎาคม พ.ศ. 2476 โดยมีสมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์  ณ  วัดเทพศิรินทราวาส และได้อุปสมบทเป็นพระภิกษุ เมื่อวันที่ 5 พฤษภาคม พ.ศ. 2480 โดยสมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์ พระอุดมศีลคุณ (อินทร อคฺคิทตฺโต) เป็นพระกรรมวาจาจารย์ พระครูวินัยธรเพ็ชร ปภงฺกโร เป็นพระอนุสาวนาจารย์ มีหม่อมเจ้าหญิงกรณิกา จิตรพงศ์ ทรงเป็นเจ้าภาพบวช ณ พัทธสีมา วัดเทพศิรินทราวาส ได้ฉายาว่า "สนฺตงฺกุโร" ซึ่งแปลว่า หน่อหรือเชื้อสายหรือทายาทของผู้สงบ (ฉายานี้ได้มาตั้งแต่เป็นสามเณรพรรษาแรก) และได้อยู่จำพรรษาที่วัดเทพศิรินทราวาสตลอดมา มิได้ไปจำพรรษาที่อื่นเลย
สมเด็จพระญาณวโรดมได้เริ่มศึกษาเมื่ออายุราว 6 ขวบโดยมีบิดาเป็นผู้สอน ต่อมาได้เข้าศึกษาที่โรงเรียนประชาบาลประจำอำเภอประจันตคาม  เมื่อ พ.ศ. 2468 จบชั้นประถมศึกษาปีที่ 5 เมื่อ พ.ศ. 2472 ครั้งนั้นชั้น ป. 5 เป็นชั้นสูงสุดของการศึกษาในอำเภอนั้น เมื่อบรรพชาอุปสมบทแล้วได้ศึกษาด้านปริยัติศึกษาแผนกธรรม ได้นักธรรมชั้นเอก และแผนกบาลี ได้ ป.ธ. 9 สำหรับภาษาสันสกฤตนั้น เจ้าประคุณสมเด็จฯ ได้เคยศึกษากับนาคะประทีบ ร่วมกับเพื่อนร่วมรุ่นกันคืออาจารย์สุชีพ ปุญญานุภาพ และสมเด็จพระวันรัต (นิรันตร์ นิรนฺตโร) จนแตกฉานในวรรณคดีสันสกฤต
มรณภาพ
ในช่วงเช้าวันพุธที่ 18 พฤศจิกายน พ.ศ. 2552 สมเด็จพระญาณวโรดม มีอาการไอและมีเสมหะ โดยไอเพียง 2 ครั้ง ก็หมดสติ หัวใจหยุดเต้น ศิษยานุศิษย์จึงรีบพาส่งโรงพยาบาลบำรุงราษฎร์ แต่แพทย์ไม่สามารถช่วยเหลือได้ทัน ได้ถึงมรณภาพด้วยโรคหัวใจวายเฉียบพลัน เวลา 07:17 น. โรงพยาบาลบำรุงราษฎร์
ศพตั้งบำเพ็ญกุศล ณ ศาลากวีนิรมิต (ศาลากลางน้ำ) วัดเทพศิรินทราวาสราชวรวิหาร และเปิดให้ประชาชนถวายน้ำสรงศพเวลา 13:00 น. โดยพระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ รับศพไว้ในพระบรมราชานุเคราะห์เป็นเวลา 7 วัน และพระราชทานโกศไม้สิบสอง ซึ่งเป็นโกศตามยศสมณศักดิ์สมเด็จพระราชาคณะ และในเวลา 17:43 น.พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์มาพระราชทานน้ำหลวงสรงศพ
เอ็นจี
เอ็นจี (ENGIE) เป็นบริษัทข้ามชาติสัญชาติฝรั่งเศสในธุรกิจพลังงาน เป็นผู้ผลิต แปลง และกระจายไฟฟ้า และยังมีการลงทุนในพลังงานจากแก๊สธรรมชาติ นิวเคลียร์ พลังงานหมุนเวียน และปิโตรเลียมอีกด้วย สำนักงานใหญ่ตั้งอยู่ที่ลาเดฟ็องส์ เมืองกูร์เบอวัวร์ ชานกรุงปารีส ประเทศฝรั่งเศส
บริษัทก่อตั้งขึ้นเมื่อปี ค.ศ. 2008 ในชื่อ เฌเดแอ็ฟ ซุแอซ (GDF Suez) จากการควบรวมกิจการของบริษัทกาซเดอฟร็องส์และบริษัทซุแอซที่มีประวัติย้อนกลับไปถึงปี ค.ศ. 1858 ตั้งขึ้นเพื่อก่อสร้างคลองสุเอซ และเปลี่ยนชื่อเป็น เอ็นจี (ENGIE) เมื่อปี ค.ศ. 2015 เพื่อเพิ่มภาพลักษณ์ความเป็นนานาชาติของบริษัทหลังมีการลงทุนในอังกฤษ และเปลี่ยนชื่อบริษัทในเครือที่อังกฤษเป็น เอ็นจีเอเนอร์จีอินเตอร์เนชันแนล
ปัจจุบัน (ค.ศ. 2018) มีพนักงาน 158,505 คนทั่วโลก มีรายได้กว่า 60.6 พันล้านยูโร จดทะเบียนในตลาดหลักทรัพย์ยูโรเน็กซต์ปารีสและบรัสเซลส์
เสน่ห์
เสน่ห์ คือลักษณะที่ชวนให้รัก หรือเครื่องที่ทำให้บุคคลอื่นรัก การที่มีคนเราทำให้เกิดเป็นความสุขอย่างหนึ่ง แต่ในขณะเดียวกันบุคคลที่มีแต่คนเกลียด ก็ย่อมจะเป็นสาเหตุของการเกิดความทุกข์ได้ ในทางพระพุทธศาสนาหลักธรรมหมวดที่หนึ่งที่พระพุทธองค์ได้ทรงแสดงมีชื่อว่า สังคหวัตถุ ๔ เป็นสิ่งที่ยึดเหนี่ยวน้ำใจของมนุษย์ หากผู้ใดปฏิบัติได้ครบทุกข้อจัดว่าเป็น ยอดมหาเสน่ห์ซึ่ง
กีฬาทวิกีฬาฤดูหนาวในโอลิมปิกเยาวชนฤดูหนาว 2020 – ประเภทบุคคลชาย
กีฬาทวิกีฬาฤดูหนาวในโอลิมปิกเยาวชนฤดูหนาว 2020 ประเภทบุคคลชาย เป็นการแข่งขันกีฬาทวิกีฬาฤดูหนาวที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 11 มกราคม ค.ศ.2020 โดยได้จัดขึ้นที่ Lausanne Skating Arena ซึ่งการแข่งขันกีฬาทวิกีฬาฤดูหนาวครั้งนี้มีนักกีฬาเข้าร่วมแข่งขัน 99 คน จาก 36 ประเทศ
รายชื่อแม่น้ำในประเทศบรูไน
รายชื่อต่อไปนี้คือรายชื่อแม่น้ำใน ประเทศบรูไน
เหตุผลวิบัติอรูปนัย
เหตุผลวิบัติอรูปนัย (informal fallacy) เป็นการให้เหตุผล โดยที่เหตุที่ให้ไม่สนับสนุนผลที่แสดง เหตุผลวิบัติอรูปนัยมักเป็นผลจากความผิดพลาดด้านความคิดที่ทำให้ผลที่กล่าวถึงไม่น่าเชื่อถือ เปรียบเทียบกับ "เหตุผลวิบัติรูปนัย"  (formal fallacy) ซึ่งเป็นความผิดพลาดทางตรรกะ
เคมบริดจ์ (รัฐไอโอวา)
เคมบริดจ์ (Cambridge) เมืองขนาดเล็กตั้งอยู่ในรัฐไอโอวา สหรัฐอเมริกา มีประชากร 819 คน (พ.ศ. 2543) ตั้งอยู่ที่พิกัด (41.898735 เหนือ, -93.529662 ตะวันตก) เมืองเคมบริดจ์ มีพื้นที่ประมาณ 2.7 ตร.กม. (1.0 ตารางไมล์) โดยพื้นที่ทั้งหมดเป็นพื้นดินและไม่มีพื้นน้ำในเมืองนี้ ประชากรในเมือง ประกอบด้วย 819 คน 314 ครอบครัว และ 216 ครอบครัวอาศัยอยู่ในเมือง ประชากร 95.60% เป็น คนขาว 0.73% เป็น คนดำ 0.37% เป็น คนอินเดียนแดง 0.73% เป็นคนเอเชีย และชนกลุ่มอื่น 0.61% และ ชนสองกลุ่มผสมกัน 1.95%
เหตุผลวิบัติอรูปนัย
ความแตกต่างระหว่างเหตุผลวิบัติรูปนัยและอรูปนัย
เหตุผลวิบัติรูปนัยเป็นการให้เหตุผลเชิงนิรนัย (deductive reasoning)  ที่เกิดความผิดพลาดในทางตรรกะ ที่ควรจะให้ผลที่เป็นจริงเมื่อมีเหตุที่เป็นจริง ซึ่งทำให้เหตุผลนั้นเป็นโมฆะ
เคมบริดจ์ (รัฐไอโอวา)
รายได้เฉลี่ยของครอบครัวที่อาศัยในเมืองเท่ากับ $42,059 และรายได้เฉลี่ยของครอบครัวเท่ากับ $49,375 รายได้เฉลี่ยของผู้ชายและผู้หญิงต่อคนเท่ากับ $31,638 และ $25,724 ตามลำดับ
เหตุผลวิบัติอรูปนัย
ความแตกต่างระหว่างเหตุผลวิบัติรูปนัยและอรูปนัย
ส่วนเหตุผลโดยอุปนัยซึ่งเป็นวิธีการให้เหตุผลแบบอรูปนัย ไม่ได้ตัดสินตามหลักของตรรกะเช่นนั้น คือ ความสมควรของเหตุผลนั้นตัดสินโดยความน่าเชื่อถือทางความคิด หรือตามกำลังของหรือตามวิธีการทางอุปนัย (ยกตัวอย่างเช่น การอนุมานโดยใช้สถิติ) ยกตัวอย่างเช่น เหตุผลวิบัติโดยการวางนัยทั่วไปเร็วเกินไป (hasty generalization) สามารถกล่าวได้ดังนี้
เคมบริดจ์ (รัฐไอโอวา)
เมืองเคมบริดจ์ก่อตั้งในปี ค.ศ. 1856
จำนวนลบและจำนวนไม่เป็นลบ
จำนวนลบ (negative number) คือ จำนวนที่น้อยกว่าศูนย์ เช่น −3.
จำนวนบวก (positive number) คือ จำนวนที่มากกว่าศูนย์ เช่น 3.
ศูนย์ ไม่เป็นทั้งจำนวนบวกหรือจำนวนลบ แต่ในการคำนวณบางครั้ง จะถือว่าศูนย์เป็นจำนวนบวก
จำนวนไม่เป็นลบ (non-negative numbers) คือ จำนวนจริงที่ไม่เป็นจำนวนลบ (เป็นจำนวนบวกหรือศูนย์)
จำนวนไม่เป็นบวก (non-positive numbers) คือจำนวนจริงที่ไม่เป็นจำนวนบวก (เป็นจำนวนลบหรือศูนย์)
เทศมณฑลบราชอฟ
บราชอฟ (Brașov, ) เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบราชอฟ
จำนวนลบและจำนวนไม่เป็นลบ
จำนวนลบ
เราอาจพิจารณาว่า จำนวนลบ เป็นส่วนขยายของจำนวนธรรมชาติ ซึ่งทำให้สมการ x − y = z มีคำตอบสำหรับทุกค่า x และ y. เซตของจำนวนทั้งหลายต่างก็ได้รับแนวคิดเรื่องลักษณะทั่วไปมาจากจำนวนเต็ม
เทศมณฑลบราชอฟ
ประชากร
ณ วันที่ 20 ตุลาคม ค.ศ. 2011 เทศมณฑลบราชอฟมีประชากรทั้งหมด 549,217 คน และมีความหนาแน่น 100 คนต่อตารางกิโลเมตร โดยประกอบด้วย:
จำนวนลบและจำนวนไม่เป็นลบ
ฟังก์ชันเครื่องหมาย
ฟังก์ชันเครื่องหมาย (sign function) sgn(x) บนจำนวนจริง มีค่าเท่ากับ 1 สำหรับจำนวนบวก, −1 สำหรับจำนวนลบ และ 0 สำหรับศูนย์ (บางครั้งเรียกว่า ฟังก์ชันซิกนัม) มีนิยามว่า:
เราจะได้: (ยกเว้น x=0) เมื่อ |x| เป็นค่าสัมบูรณ์ของ x และ H(x) เป็นฟังก์ชันHeaviside step ดูในอนุพันธ์
กัสเต็ลย์ดาแฟ็ลส์
กัสเต็ลย์ดาแฟ็ลส์ (Castelldefels) หรือ กัสเตลเดเฟลส์ (Casteldefels) เป็นเมืองและเทศบาลแห่งหนึ่งในโกมาร์กาบัฌยูบรากัต จังหวัดบาร์เซโลนา แคว้นกาตาลุญญา ประเทศสเปน และเป็นส่วนหนึ่งของเขตมหานครบาร์เซโลนา เมืองนี้มีประชากร 66,375 คน ณ ปี ค.ศ. 2018
วัดวังน้ำเขียว (จังหวัดนครปฐม)
วัดวังน้ำเขียว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังน้ำเขียว อำเภอกำแพงแสน จังหวัดนครปฐม
วัดวังน้ำเขียวตั้งวัด เมื่อ พ.ศ. 2464 ตามตำนานที่เล่าสืบต่อกันมา ก่อนนั้นหมู่บ้านวังน้ำเขียว เรียกว่า หมู่บ้านคลองแล้ง ตั้งอยู่ตำบลทุ่งกระพังโหม อำเภอสามแก้ว ต่อมาย้ายมาอยู่ที่บ้านยาง แล้วเปลี่ยนชื่อมาเป็นอำเภอกำแพงแสน ประชาชนประกอบด้วยคนหลายเชื้อชาติ ได้แก่ ไทย จีน ลาวครั่ง ไทยโซ่ง ประกอบอาชีพทำไร่ ทำนา เลี้ยงสัตว์ หมู่บ้านวังน้ำเขียวไม่มีวัด เมื่อมีงานบุญชาวบ้านต้องเดินทางไปทำบุญที่วัดลำเหย หรือวัดอื่น ๆ ซึ่งอยู่ไกลมาก ต่อมานายจอน สีสังข์ ซึ่งเป็นชาวบ้านหมู่บ้านวังน้ำเขียวได้บริจาคที่ดินสร้างวัดจำนวน 21 ไร่ เพื่อสร้างวัด ใช้ชื่อวัดว่า วัดคลองแล้ง เมื่อ พ.ศ. 2464 มีพระอาจารย์คุ่ย เป็นเจ้าอาวาส ต่อมาเปลี่ยนชื่อวัดมาเป็น "วัดวังน้ำเขียว" เพราะมีคลองสายหนึ่งซึ่งแยกมาจากแม่น้ำแม่กลอง ชื่อ คลองท่าสารบางปลา ไหลผ่านหน้าวัด คลองนี้เมื่อถึงฤดูแล้ง น้ำจะแห้งขาดเป็นตอน ๆ เฉพาะที่บ้านคลองแล้ง น้ำในคลองจะมีสีเขียวลึกมาก ชาวบ้านจึงเรียกว่า วังน้ำเขียว และตั้งชื่อวัดให้สอดคล้องกับพื้นที่ วัดได้รับพระราชทานวิสุงคามสีมา เมื่อ พ.ศ. 2485 เขตวิสุงคามสีมากว้าง 40 เมตร ยาว 80 เมตร
อาชูร์-อูบัลลิตที่ 2
อาชูร์-อูบัลลิตที่ 2 บางครั้งสะกดเป็น อัสซูร์-อูบัลลิตที่ 2 และ อาชูรูบัลลิตที่ 2 (อักษรรูปลิ่มอัสซีเรียใหม่:, Aššur-uballiṭ, หมายถึง "อาชูร์ยังคงไว้ชีวิต") ทรงเป็นกษัตริย์องค์สุดท้ายของจักรวรรดิอัสซีเรียใหม่ สืบต่อจากพระเจ้าซินชาร์อิชคุน (Sin-shar-ishkun) นามของพระองค์มาจากพระเจ้าอาชูร์-อูบัลลิตที่ 1 ผู้สถาปนาจักรวรรดิอัสซีเรียกลาง พระเจ้าอาชูร์-อูบัลลิตที่ 2 ทรงเป็นพระราชวงศ์พระองค์หนึ่ง ก่อนหน้านี้เคยเป็นนายพลก่อนขึ้นเป็นกษัตริย์ และอาจมีศักดิ์เป็นพระอนุชา (น้องชาย) ของพระเจ้าซินชาร์อิชคุน
ในช่วงการล้อมนิเนเวห์ในปีที่ 612 ก่อนคริสต์ศักราช พระเจ้าอาชูร์-อูบัลลิตที่ 2 ปฏิเสธที่จะอยู่ใต้อำนาจพระเจ้าแนโบโพแลสซาร์แห่งบาบิโลเนียและพระเจ้าไซอาซาเรส (Cyaxares) แห่งมีเดียน และถอนทัพไปที่เมืองฮาร์รัน ทางตอนเหนือของซีเรีย โดยได้รับความช่วยเหลือจากกองทัพของฟาโรห์เนโคที่ 2 (Necho II) ในครั้งแรกกองทัพผสมอัสซีเรีย-อียิปต์สามารถปกป้องเมืองไว้ได้ แต่หลังจากฝ่ายอียิปต์พ่ายแพ้ในปีที่ 610 ก่อนคริสต์ศักราชและยกทัพกลับ เมืองฮาร์รันก็ถูกกองทัพผสมบาบิโลน-มีเดียนยึดในที่สุด
ในปีที่ 608 ก่อนคริสต์ศักราช กองทัพผสมอัสซีเรีย-อียิปต์พยายามตีเมืองฮาร์รันคืนแต่ไม่สำเร็จ ชะตากรรมสุดท้ายของพระเจ้าอาชูร์-อูบัลลิตที่ 2 ไม่เป็นที่ทราบแน่ชัด มีความเป็นไปได้ที่พระองค์อาจถูกปลงพระชนม์ในการรบหรืออาจมีชีวิตรอดจนถึงยุทธการที่คาร์เคมิช (Battle of Carchemish) ซึ่งเป็นยุทธการสุดท้ายในสงครามระหว่างอัสซีเรียกับบาบิโลน ในปีที่ 605 ก่อนคริสต์ศักราชหรืออาจรอดชีวิตและหลบซ่อนตัว
ซัยยิด กุฏบ์
ซัยยิด กุฏบ์ (Sayyid Qutb; or ; سيد قطب ) เป็นนักปรัชญาอิสลามของอียิปต์ เกิดเมื่อ พ.ศ. 2449 ที่หมู่บ้านโมซาฮ์ แคว้นอะสิยะห์ของอียิปต์ เขาเกิดในครอบครัวที่มารดาเคร่งศาสนามาก ทำให้เขาสนใจศาสนา ท่องจำอัลกุรอ่านได้ตั้งแต่เด็ก เริ่มจากการเรียนอัลกุอ่านในหมู่บ้าน ต่อมา ได้เรียนในดารุล อูลุม กรุงไคโร เมื่อ พ.ศ. 2472 และได้ปริญญาทางการศึกษาใน พ.ศ. 2476 ได้รับเลือกเป็นผู้บรรยายในมหาวิทยาลัยแห่งนี้ และได้เป็นผู้ตรวจการโรงเรียนขึ้นกับกระทรวงศึกษาธิการของอียิปต์
ต่อมา กุฏบ์ได้ไปศึกษาต่อทางด้านการศึกษาในสหรัฐเป็นเวลา 2 ปี เมื่อกลับมาถึงอียิปต์ เขาได้เข้าร่วมในขบวนการเคลื่อนไหวเพื่อศาสนาอิสลามที่เรียกภราดรภาพมุสลิม และได้สนับสนุนให้อียิปต์เป็นเอกราชหลังสงครามโลกครั้งที่ 2 ทำให้จักรวรรดิอังกฤษไม่พอใจและปราบปรามขบวนการนี้อย่างรุนแรงระหว่าง พ.ศ. 2492 – 2495
กุฏบ์ซึ่งเป็นหัวหน้าฝ่ายวิชาการของอิควานนุมุสลีมูนหรือภราดรภาพมุสลิมได้ร่วมกับผู้นำคนอื่นๆฟื้นฟูองค์กรนี้ขึ้นอีกใน พ.ศ. 2495 และเขาได้เป็นบรรณาธิการของหนังสือพิมพ์อิควานนุมุสลีมูนใน พ.ศ. 2497 แต่ภายในเวลาเพียง 2 เดือน องค์กรนี้ถูกสั่งปิดเพราะวิจารณ์สนธิสัญญาอังกฤษ-อียิปต์ ผู้นำขององค์กรถูกจับกุม กุฏบ์ถูกจับกุมเช่นกัน ศาลประชาชนได้ตัดสินในวันที่ 13 กรกฎาคม พ.ศ. 2498 ให้กุฏบ์ไปใช้แรงงานเป็นกรรมกร เขาได้รับข้อเสนอว่าจะปล่อยตัวเป็นอิสระถ้าเอ่ยคำขอโทษต่อรัฐบาล กุฏบ์ปฏิเสธและยินดีรับโทษต่อไป ในที่สุดเขาถูกประหารชีวิตเมื่อ 29 สิงหาคม พ.ศ. 2509
กุฏบ์เขียนหนังสือไว้หลายเล่ม หนังสือที่มีชื่อเสียงของเขาคือ อัล-อดาละห์ อัล-อิจญ์ติมาอีย์ยะฮ์ ฟิล-อิสลาม (ความยุติธรรมในสังคมของอิสลาม)
ผีกัดอย่ากัดตอบ
เรื่องย่อ
อาจิ่ว (หลิน เจิ้งอิง) นักพรตเต๋าเป็นผู้ชำนาญการปราบผีดิบ อาจิ่วพร้อมด้วย อาหมั่น (ในฉบับพากย์ไทยเรียก "ไอ้อ่ำ" แสดงโดยริกกี้ ฮุย) กับอาโจว (เฉิน เสี่ยวโหว) 2 ลูกศิษย์ ได้ถูกเศรษฐีเหยิ่น ซึ่งมีลูกสาวสวยอายุ 18 ที่เพิ่งเรียนแต่งหน้ามาจากเซินเจิ้น คือ ถิ่งถิ่ง (หลี่ ไช่ฟง) ว่าจ้างให้ย้ายหลุมศพของบิดาตนเอง ที่ถูกหมอดูหาที่ดินฝังให้เมื่อ 20 ปีก่อน แต่ทว่ากิจการของเศรษฐีเหยิ่นกลับไม่ดี เมื่อเปิดฝาโลงออก อาจิ่วต้องตะลึงเมื่อพบว่าศพของบิดาเศรษฐีเหยิ่น (หยวน หวา) ยังดูไม่เน่าเปื่อย และเชื่อว่าศพนี้ต้องกลายเป็นผีดิบแน่ เมื่อเคลื่อนย้ายศพไปไว้ที่สำนัก ก็ฟื้นขึ้นมาเป็นผีดิบออกอาละวาด เศรษฐีเหยิ่นถูกกัดกลายเป็นผีดิบไปอีกตน ขณะที่อาหมั่นขณะกำลังสู้กับผีดิบ อาหมั่นก็พลาดท่าถูกกัดไปอีกคน ขณะที่อาโจวก็ถูกวิญญาณของสาวลึกลับ (หวัง ซิ่วเฟิง) ที่มาหลงรักหลอกล่อให้เป็นทาสของตน
เบื้องหลังและความสำเร็จ
ผีกัดอย่ากัดตอบเป็นภาพยนตร์ฮ่องกงที่ผสมผสานหลายอารมณ์ ทั้งสยองขวัญ, น่ากลัว, ตลก และฉากแอ๊กชันแบบภาพยนตร์กังฟูเข้าไว้ด้วยกันอย่างกลมกลืนและลงตัว เป็นผลงานการอำนวยการแสดงโดยหง จินเป่า จากบริษัทโบโฮ ฟิล์ม ของหง จินเป่า เอง
โดยมี หลิน เจิ้งอิง นักแสดงร่างเล็กและสตั๊นแมนในแบบกังฟูมารับบท อาจิ่ว อาจารย์ปราบผีตัวเอกของเรื่อง ซึ่งแสดงได้อย่างโดดเด่น จนทำให้บทนี้กลายเป็นเอกลักษณ์ประจำตัวไปตราบจนผลงานการแสดงเรื่องสุดท้ายในชีวิต เมื่อ ค.ศ. 1997 และยังมีนักแสดงอีกจำนวนหนึ่งมารับบทประกอบที่เป็นสีสันมากมายในเรื่อง
ภาพยนตร์เมื่อออกฉายแล้วประสบความสำเร็จเป็นอย่างมาก และได้มีภาคตามมาอีก 3 ภาคในหลายปีต่อมา อีกทั้งยังถือได้ว่าเป็นต้นแบบของภาพยนตร์ในแนวเดียวกันนี้ตามมาอีกหลายเรื่อง ในทางด้านรางวัล ได้มีชื่อเข้าชิงรางวัลภาพยนตร์ฮ่องกงมากถึง 11 รางวัล
วิดีโอเกม
ผีกัดอย่ากัดตอบได้รับการสร้างเป็นวิดีโอเกมภาษาญี่ปุ่นในชื่อเรเง็งโดชิ (霊幻道士) ที่เผยแพร่โดยบริษัทโพนีแคนยอน และบางฉากในเกมนำมาจากภาพยนตร์ วิดีโอเกมดังกล่าวได้รับการวางจำหน่ายสำหรับแฟมิคอมในประเทศญี่ปุ่นเมื่อวันที่ 16 กันยายน ค.ศ. 1988 และในสหรัฐเมื่อวันที่ 1 เมษายน ค.ศ. 1990 ภายใต้ชื่อแฟนทอมไฟเตอร์โดยผู้จำหน่ายคือเอฟซีไอ อิงก์ และดีเวลอปเปอร์แมริอาเนต  ซึ่งเกมนี้นักเล่นเกมชาวไทยสมัยก่อนเรียกกันในชื่อเปาเปา หรือเปาเปา ผีเพื่อนซี้
ฟุตบอลชิงแชมป์แห่งชาติยุโรป 2024 รอบคัดเลือก กลุ่มเอช
กลุ่ม เอช ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม เอช ประกอบไปด้วยหกทีม: เดนมาร์ก, ฟินแลนด์, คาซัคสถาน, ไอร์แลนด์เหนือ, ซานมารีโน และ สโลวีเนีย. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.
แมตช์
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).
กีฬาทวิกีฬาฤดูหนาวในโอลิมปิกเยาวชนฤดูหนาว 2020 – ประเภทบุคคลหญิง
กีฬาทวิกีฬาฤดูหนาวในโอลิมปิกเยาวชนฤดูหนาว 2020 ประเภทบุคคลหญิง เป็นการแข่งขันกีฬาทวิกีฬาฤดูหนาวที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 11 มกราคม ค.ศ.2020 โดยได้จัดขึ้นที่ Les Tuffes Nordic Centre ซึ่งการแข่งขันกีฬาทวิกีฬาฤดูหนาวครั้งนี้มีนักกีฬาเข้าร่วมแข่งขัน 97 คน จาก 36 ประเทศ
ผู้ที่ได้รับรางวัลชนะเลิศเหรียญทองคือ Alena Mokhova นักกีฬาจากประเทศรัสเซีย
บริการสุขภาพในสหราชอาณาจักร
บริการสุขภาพในสหราชอาณาจักร เป็นกิจการที่อำนาจเป็นของท้องถิ่นในประเทศอังกฤษ ไอร์แลนด์เหนือ สกอตแลนด์ และเวลส์ ในแต่ละประเทศยังประกอบด้วยบริการสุขภาพที่รัฐเป็นผู้อุดหนุนเป็นของตนเอง ภายใต้งบประมาณจากรัฐบาลและรัฐสภาคนละส่วนกัน ในแต่ละประเทศจึงมีนโยบายสุขภาพ ลำดับขั้นความสำคัญ และการจัดสรรงบประมาณที่แตกต่างกัน นับตั้งแต่การกระจายอำนาจสู่ท้องถิ่น บริการสุขภาพในทั้งสี่ประเทศสามารถดูเพิ่มที่บริการสุขภาพในประเทศอังกฤษ, เวลส์, สกอตแลนด์ และไอร์แลนด์เหนือ
ถึงแม้จะมีระบบบริการสุขภาพที่แยกกันในแต่ละประเทศ ประสิทธิภาพการทำงานของบริการสุขภาพแห่งชาติ (เอ็นเอชเอส) ทั่วทั้งสหราชอาณาจักรสามารถนำมาวัดเพื่อเปรียบเทียบกับชาติอื่น ๆ ได้ ในปี 2017 รายงานของกองทุนเครือจักรภพจัดอันดับให้สหราชอาณาจักรมีระบบบริการสุขภาพที่ดีที่สุดในโลกพัฒนาแล้ว และดีที่สุดในสาขากระบวนการดูแล (Care Process ได้แก่ ประสิทธิภาพ, ความปลอดภัย, การประสานงาน, การมีผู้ป่วยเป็นศูนย์กลาง) และความเท่าเทียม นอกจากนี้สหราชอาณาจักรยังได้รับการจัดอันดับว่าดีที่สุดในรายงานของปี 2007, 2010 และ 2014
ระบบการรักษาประคับประครองของสหราชอาณาจักรยังได้รับการจัดอันดับให้ดีที่สุดในโลกตามรายงานของอีคอโนมิสต์อินเทลลิเจนซ์ยูนิต ในขณะที่อัตราการรอดชีวิตของผู้ป่วยมะเร็งในปี 2005–2009 ในสหราชอาณาจักรต่ำกว่ามาตรฐานของยุโรปอยู่สิบปี อย่างไรก็ตาม ในปีถัด ๆ มาก็เพิ่มสูงขึ้น ; ; ; ; ; ในปี 2015 สหราชอาณาจักรอยู่อันดับที่ 14 จาก 35 ประเทศ ในดัชนีผู้บริโภคสุขภาพยุโรปประจำปี อย่างไรก็ตาม ดัชนีดังกล่าวถูกวิพากษ์วิจารณ์ถึงความแม่นยำโดยนักวิชาการ
ในข้อมูลปี 2018 ของโออีซีดี ระบุว่าสหราชอาณาจักรจัดสรรงบประมาณสุขภาพให้ประชากรอยู่ที่ 3,121 ปอนด์ต่อหัว การใช้จ่ายสำหรับบริการสุชภาพเทียบเป็นสัดส่วนของจีดีพีสูงขึ้นตลอดตั้งแต่ปี 1997 (ในปี 1997 อยู่ที่ 6.8%) โดยในปี 2019 อยู่ที่ 10.2 % ของจีดีพี ในปี 2017 สหราชอาณาจักรใช้จ่ายค่าบริการสุขภาพ 2,989 ปอนด์ต่อหัว คิดเป็นประมาณค่ากลางของประเทศในกลุ่มโออีซีดี
ลักษณะร่วม
บริการสุขภาพแห่งชาติ (เอ็นเอชเอส) ของแต่ละประเทศมีแพทย์ทั่วไป (จีพี) ในการให้บริการการแพทย์ปฐมภูมิ และส่งต่อการรักษาไปยังบริการขั้นต่อไปหากจำเป็น ส่วนโรงพยาบาลมีหน้าที่ให้บริการที่เฉพาะทางยิ่งขึ้น รวมถึงการให้บริการแก่ผู้ป่วยโรคจิตเวชและการให้บริการการแพทย์ฉุกเฉิน เภสัชชุมชน (community pharmacy) เป็นของเอกชนแต่จะมีข้อตกลงร่วมกับบริการสุขภาพแต่ละแห่งเพื่อให้บริการยาสั่ง
ระบบบริการสุขภาพสาธารณะยังให้บริการรถพยาบาลโดยไม่เสียค่าใช้จ่ายหากผู้ป่วยต้องพบแพทย์โดยการเดินทางต้องใช้บริการที่รถพยาบาลมีให้ (เช่น การพยุงสัญญาณชีพ) หรือเมื่อผู้ป่วยไม่สามารถเดินทางด้วยขนส่งสาธารณะ บริการเหล่านี้โดยทั่วไปได้รับการช่วยเหลือเมื่อจำเป็นโดยบริการรถพยาบาลของอาสาสมัคร เช่น สภากาชาดอังกฤษ, สมาคมรถพยาบาลเซนต์แอนดรูว์, รถพยาบาลเซนต์จอห์น เป็นต้น นอกจากนี้ บริการขนส่งผู้ป่วยทางอากาศยังมีให้บริการโดยบริการขนส่งพยาบาลสก็อตในประเทศสกอตแลนด์ และบริการอื่น ๆ ตามพื้นที่ ในกรณีฉุกเฉินเฉพาะ การขนส่งผู้ป่วยทางอากาศอาจให้บริการโดยกองทัพบก เรือ อากาศ หรือตามที่มีพร้อมให้บริการในโอกาสนั้น ๆ
สำหรับบริการทันตกรรม ทันตแพทย์สามารถคิดค่าบริการผู้ป่วยในระบบเอ็นเอชเอสได้ตามอัตราค่าบริการที่กำหนดไว้ในแต่ละประเทศ ในขณะที่ผู้ป่วยที่พบทันตแพทย์นอกเหนือจากระบบเอ็นเอชเอส จะต้องจ่ายค่าใช้จ่ายเองทั้งหมด ประมาณครึ่งหนึ่งของรายได้ของทันตแพทย์ในประเทศอังกฤษมาจากเงินอุดหนุนของเอ็นเอชเอส
สำหรับการซื้อยา เอ็นเอชเอสมีอำนาจทางการตลาดที่สูงมากถึงขั้นที่มีผลต่อราคายาในตลาดโลก และโดยทั่วไปจะประเมินและพยายามทำให้ราคาต่ำ และมีหลายประเทศที่เลียนแบบหรือปรับใช้ระบบการประเมินยาของสหราชอาณาจักร
ขุนบรม
ขุนบรมราชาธิราช หรือ ขุนบรม เป็นพ่อต้นตระกูลของกลุ่มชาติพันธุ์ไทในตำนานของชาวลาวปัจจุบัน
ในตำนาน
ตำนานของขุนบรมได้กล่าวว่าผู้คนสมัยโบราณโหดร้ายมาก เทพองค์หนึ่งจึงได้ลงทัณฑ์คนกลุ่มนั้นโดยทำให้โลกน้ำท่วม หลังจากนั้นเทพก็ได้ส่งผู้นำจากสวรรค์ 3 ท่านพร้อมกับกระบือเป็นพาหนะ ผู้นำสามท่านนี้จะได้เป็นเจ้าแห่งคนกลุ่มใหม่บนโลก ในที่สุดผู้นำสามท่านกับกระบือตัวนั้นก็ได้มาเยียบแผ่นดินโลกในเมืองแถน ต่อมาเมื่อแผ่นดินนั้นกลายเป็นนาสำหรับปลูกข้าว กระบือตัวนั้นก็ตายและมีบวบด้วยกิ่งก้านสาขาออกมาจากรูจมูกของศพ จากตัวบวบไปถึงกิ่งก้านนั้นเผ่ามนุษย์ก็เกิดมา ซึ่งเผ่าที่มีผิวคล้ำออกมาจากบริเวณนั้นด้วยอาวุธแหลม และอีกเผ่าหนึ่งออกมาจากบริเวณเดียวกันด้วยการขุด
เทพต่าง ๆ ก็ได้สอนกลุ่มคนไทสร้างบ้านและเก็บเกี่ยวข้าว พวกเขาได้รับการอบรมและคำสอนวิธีการประพฤติตัวและพิธีกรรมต่าง ๆ จากนั้นกลุ่มชาวไทก็ได้ขยายใหญ่ขึ้นจึงทำให้ชุมชนต้องการผู้ปกครอง ผู้ที่จะทำให้กลุ่มชาวไทนี้อยู่ร่วมกันเป็นหนึ่งเดียวได้ เทพใหญ่จึงเลยส่งพระโอรสของพระองค์เองมีนามว่าขุนบรมมาบนโลก เพื่อที่จะเป็นผู้นำของกลุ่มไทนี้ ขุนบรมได้ปกครองกลุ่มชาวไทนี้มา 25 ปี โดยสอนพวกเขาการใช้เครื่องมือใหม่ ๆ และแนะนำศิลปะใหม่ ๆ หลังจาก 25 ปีนี้ ขุนบรมทรงได้แบ่งอาณาจักรไท โดยให้พระโอรสของพระองค์ทั้ง 7 ท่านครองแต่ละส่วนของอาณาจักร พระโอรสที่มีอายุสูงสุด ขุนลอ ได้ปกครองเมืองชวา (ปัจจุบันนี้คือหลวงพระบาง) และพระโอรสที่เหลือได้ปกครอง เมืองเชียงขวาง เมืองอยุธยา เมืองเชียงใหม่ เมืองสิบสองปันนา เมืองหงสาวดี และอีกเมืองหนึ่งที่ไม่มีใครรู้แน่นอนแต่สันนิษฐานว่าเป็นบริเวณภาคเหนือของประเทศเวียดนามปัจจุบัน.
ในทางวิชาการ
นักวิชาการหลายท่านได้นับถือว่านิทานของขุนบรมได้อธิบายการอพยบของกลุ่มชาวไทจากดินแดนจีน (เปรียบเทียบเป็นสวรรค์ในตำนาน) ไปภูมิภาคเอเชียตะวันออกเฉียงใต้ (เปรียบเทียบเป็นดินแดนใหม่) ระบบของการแบ่งและขยายอาณาจักรสำหรับพระโอรสทั้ง 7 ในตำนาน ก็แสดงให้เห็นถึงการบริหารองค์กรหมู่บ้านของชาวไทโบราณ หมู่บ้านเหล่านั้นเรียกว่า "เมือง"
ราชวงศ์ขุนบรมมหาราชา
พญามังรายจากเมืองเชียงใหม่และพระเจ้าอู่ทองจากเมืองศรีอยุธยาได้รับคำนับถือว่าเดิมทีแล้วมาจากราชวงศ์ขุนบรมของลาว.
นักวิชาการ David K. Wyatt เชื่อว่าตำนานของขุนบรมสามารถช่วยให้ความเข้าใจลึกซึ้งประวัติศาสตร์ของชาวไทโบราณในภูมิภาคเอเชียตะวันออกเฉียงใต้ได้ ตำนานของขุนบรมหลายรุ่นเกิดขึ้นนานที่สุดเมื่อ พ.ศ. 1241 ในเชียงขวาง และอาณาจักรกลุ่มคนที่พูดกลุ่มภาษาไท ก็มีการสร้างอาณาจักรต่างๆ ในปีหลัง จาก พ.ศ. นั้น ข้อมูลนี้สามารถอธิบายการขยายตัวของกลุ่มชาวไท และสามารถให้เหตุผลที่เป็นตำนานว่าทำไมชาวไทถึงแยกกันอยู่แบบนี้ นักวิเคราะห์ผู้ชำนาญด้านภาษาได้วิเคราะห์ว่าการแบ่งกลุ่มของชาวไทโบราณเกิดขึ้นเมื่อศตวรรษที่ 7 และ 11 การแบ่งแยกนี้เกิดขึ้นคู่กันกับเส้นภูมิภาคคล้ายกับการแบ่งแยกในตำนานของขุนบรม และกลุ่มไทได้อพยพออกมาจากแผ่นดินที่เคยอาศัยมานานในเวียดนามปัจจุบัน ซึ่งในบริเวณนั้นก็ยังมีคนพูดกลุ่มภาษาไทอยู่ ที่อาจจะแยกตัวออกมาก่อนกลุ่มอืนในประวัติศาสตร์แล้ว.
หม่อมราชนิกุล
หม่อมราชนิกุล หรือ หม่อมราชนิกูล เป็นยศพิเศษที่พระราชทานให้แก่หม่อมราชวงศ์ชายที่ปฏิบัติความดีความชอบในราชการแผ่นดิน ถ้าเทียบกับพระยศเจ้านายถือว่ามีอิสริยยศต่ำกว่าพระองค์เจ้าตั้ง แต่สูงกว่าหม่อมเจ้า  ถ้าเทียบกับบรรดาศักดิ์ฝ่ายขุนนาง ถือว่าศักดิ์สูงกว่าพระ แต่ต่ำกว่าพระยา  สมัยกรุงศรีอยุธยาเรียกว่า เจ้าราชนิกุล ถึงสมัยพระบาทสมเด็จพระจอมเกล้าเจ้าอยู่หัวโปรดให้ใช้คำว่า หม่อม แทนคำว่า เจ้า ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ปรากฏใช้คำว่า หม่อมราชสกุล   หม่อมราชนิกุลท่านสุดท้ายในกรุงรัตนโกสินทร์ คือ พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์)
อย่างไรก็ตาม หม่อมราชนิกูลนั้นไม่นับว่าเป็นเจ้านายในพระราชวงศ์จึงไม่ต้องใช้คำราชาศัพท์ และบุตร-ธิดาของหม่อมราชนิกูลก็ยังคงเป็นหม่อมหลวงเช่นเดิม ตั้งแต่อดีตหม่อมราชนิกูลมีจำนวนทั้งสิ้น 37 ท่าน โดยในปัจจุบันไม่มีผู้ดำรงยศนี้แล้ว
เจ้าราชนิกูลสมัยอยุธยา
เจ้าราชนิกูล หมายถึง พระญาติฝ่ายพระมหากษัตริย์แต่ไม่ได้สถาปนาขึ้นเป็นเจ้านาย เข้าใจว่ามียศเสมอหม่อมเจ้าตั้ง  ทำเนียบศักดินาสมัยอยุธยาเรียกว่า เจ้า เป็นเชื้อพระวงศ์ถือศักดินาระหว่าง 800–1,000 ส่วนใหญ่มีหน้าที่เป็นราชองครักษ์ฝ่ายคชศักดิ์ (ขี่ช้าง) และอัศวราช (ขี่ม้า) รักษาพระองค์อย่างใกล้ชิด
หน้าที่ขี่ช้างค่ายต้นเชือก ศักดินา 1000 มี 4 ตำแหน่ง
หน้าที่ขี่ช้างค้ำปลายเชือก ศักดินา 800 มี 6 ตำแหน่ง
หน้าที่ขี่ช้างถือศักดิ์ กดินา 800 มี 4 ตำแหน่ง
หน้าที่โขลงกระบือ (ขนส่งและการเกษตร) ศักดินา 800 มี 4 ตำแหน่ง
สมัยกรุงศรีอยุธยา
เจ้าราชนิกูลรัชกาลสมเด็จพระเพทราชาเพิ่มคำว่า พระ กลายเป็น เจ้าพระ เช่น
สมัยกรุงธนบุรี
เจ้าราชนิกูลสมัยกรุงธนบุรีใช้คำว่า เจ้า เช่น
รัชกาลที่ 1–3
เจ้าราชนิกูลสมัยรัตนโกสินทร์ตอนต้นใช้คำว่า พระ เช่น
รัชกาลที่ 4
สมัยรัชกาลที่ 4 โปรดให้เปลี่ยนคำว่า พระ เป็น หม่อม แทน
ตแลมแซน
ตแลมแซน (Tlemcen) หรือ ติลิมซาน (تلمسان‎) เป็นเมืองทางตะวันตกเฉียงเหนือของประเทศแอลจีเรีย เป็นเมืองหลวงของจังหวัดชื่อเดียวกัน เป็นที่รู้จักเรื่องการปลูกต้นมะกอก ไร่องุ่น ยังมีการพัฒนาด้านอุตสาหกรรมเครื่องหนัง พรม สิ่งทอ ที่ส่งเป็นสินค้าออก เมืองมีประชากร 140,000 คน ในขณะที่จังหวัดมีประชากร 949,135 คน จากการสำรวจประชากรในปี ค.ศ. 2008 เคยเป็นเมืองหลวงของราชอาณาจักรเบอร์เบอร์ในคริสต์ศตวรรษที่ 13 เป็นศูนย์กลางการค้าและวัฒนธรรมสมัยมัวร์ ตกอยู่ใต้การปกครองของอาณาจักรออตโตมันในคริสต์ศตวรรษที่ 16 เป็นของฝรั่งเศสเมื่อ ค.ศ. 1842
เนเอะ (เพลงของเพอร์ฟูม)
"เนเอะ" เป็นซิงเกิลลำดับที่ 17 ของวง เพอร์ฟูม โดยเพลง "Nee" ถูกใช้เป็นเพลงประกอบโฆษณา Natural Beauty Basic เวอร์ชันเต็มของเพลงได้ออกอากาศครั้งแรกผ่านทางรายการวิทยุในรายการ Perfume Locks เมื่อวันที่ 21 ตุลาคม พ.ศ. 2553 ซิงเกิลวางจำหน่ายในวันที่ 10 พฤศจิกายน พ.ศ. 2553 ที่ ญี่ปุ่น
การโปรโมตและมิวสิกวิดีโอ
"Nee" ถูกใช้เป็นเพลงประกอบโฆษณา Natural Beauty Basic โดยโฆษณานี้ประกอบด้วยสมาชิกวงเพอร์ฟูม เต้นบนเวทีหกเหลี่ยมล้อมรอบด้วย ซีจี เมืองสีขาวในฤดูหนาว ถ่ายทำบริเวณตรงกลางของฉากเขียวขนาดใหญ่ ด้วยกล้องถ่ายวิดีโอสามตัว ทำให้ได้ภาพของสามคนในมุมที่แตกต่างกันแล้วนำรวมกันโดยใช้ ซีจี โฆษณาชิ้นนี้มีอยู่ด้วยกันสี่แบบ โดยสามแบบเป็นสมาชิกแต่ละคน ส่วนแบบสุดท้ายจะเป็นสมาชิกทั้งสามคน
สำหรับมิวสิกวิดีโอนั้นได้ใช้รูปแบบเดียวกันโฆษณา ซึ่งทั้งสองแบบนั้น ถ่ายทำโดย ยูอิจิ โคดามะ, ซึ่งเคยเป็นผู้กำกับเพลง "Secret Secret" และ "Natural ni Koishite" ออกแบบท่าเต้นโดย มิกิโกะ และเรียกว่า "Posing Dance" ซึ่งเป็นท่าเต้นที่ แต่ละคนเต้นท่าแตกต่างในเวลาเดียวกัน ในวันที่ 21 ตุลาคม พ.ศ. 2553 มิวสิกวิดีโอฉบับสั้นได้ถูกอัปโหลดลงบนแชนเนลของ โทคุมะ เจเปน บน ยูทูบ
วัดหนองจิก (จังหวัดนครปฐม)
วัดหนองจิก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม มีเนื้อที่ตั้งวัด 55 ไร่ 2 งาน 37 ตารางวา
เมื่อราว พ.ศ. 2460 ได้มีพระภิกษุชื่อ หลวงพ่อหงษ์ มาปักกลดและจำพรรษาบริเวณนี้ โดยนายแสง นิลธรรมเสน และ นายหงษ์ ยี่ชวน บริจาคที่ดินสร้างวัดประมาณ 40 ไร่ ได้รับอนุญาตสร้างวัดเมื่อ 10 พฤษภาคม พ.ศ. 2471 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539 โดยได้ปลูกกุฏิทรงไทย 2 หลัง 10 ห้อง พร้อมหอฉัน หอสวดมนต์ และศาลามุงแฝก 1 หลัง เป็นวัดแรกของตำบล ตั้งชื่อว่า "วัดหนองจิก" ด้วยเหตุผลที่ว่าวัดนี้มีหนองน้ำขนาดใหญ่ มีต้นจิกขึ้นปกคลุมรอบบริเวณหนองน้ำเป็นจำนวนมาก ชื่อนี้จึงมีความเหมาะสมกับหมู่บ้านและวัด
พระเสี่ยง
พระเสี่ยง หรือ หลวงพ่อพระเสี่ยง เป็นพระพุทธรูปปางมารวิชัย หล่อจากทองสัมฤทธิ์ หน้าตัก 8 นิ้ว สูง 24 นิ้ว หนักประมาณ 100 กิโลกรัม เป็นพระพุทธรูปที่เก่าแก่และสวยงามมาก ประดิษฐานอยู่ที่ วัดมณีโคตร ตำบลจุมพล อำเภอโพนพิสัย จังหวัดหนองคาย
ประวัติ
ในคราวสงครามระหว่างไทยกับลาว การทำสงครามในสมัยก่อนจะยึดพื้นที่แล้วกวาดต้อนผู้คนและทรัพย์สินของผู้แพ้ไปด้วย ตามตำนานหลายเล่มเขียนไว้ว่า พระพุทธรูปประจำวันเกิดของธิดาเจ้าเมืองล้านช้าง เมืองหลวงพระบาง เดิมชื่อ "เสี่ยง" แต่วันเดือนปีใดไม่ปรากฏ แต่เป็นพระพุทธรูปที่มีอยู่ในเมืองหลวงพระบางมานานหลายสมัยสืบทอดกันมา
เนื่องจากการรบราฆ่าฟันกันพระพุทธรูปจึงได้ตกมาอยู่เมืองเวียงจันทน์ เมื่อ พ.ศ. 2321 ในรัชสมัยสมเด็จพระเจ้าตากสินมหาราช กองทัพไทยได้ยกทัพไปตีนครเวียงจันทน์ พระเจ้าธรรมวงศ์แห่งเวียงจันทน์ นำเอาพระเสี่ยงไปไว้ที่เมืองเชียงคำ ต่อมาได้นำไปไว้ที่วัดโพนชัยเมืองเวียงจันทน์อีก และต่อมาเมื่อปี พ.ศ. 2369 ในรัชสมัยพระบาทสมเด็จพระนั่งเกล้าเจ้าอยู่หัว เจ้าอนุวงศ์แห่งเมืองเวียงจันทน์เป็นกบฏ ทางกรุงเทพฯ ได้ส่งกองทัพไปปราบ ฝ่ายลาวรู้ว่ากองทัพไทยเข้ามาตีเวียงจันทน์ จึงมีผู้นำเอาพระเสี่ยงไปหลบซ่อนไว้ในถ้ำภูเขาควายใกล้เมืองมหาชัยเสียก่อน
เมื่อปี พ.ศ. 2400 กิตติศัพท์ข่าวลือเกี่ยวกับอภินิหารของพระเสี่ยง ได้ทราบไปถึงพระกรรณของพระบาทสมเด็จพระจอมเกล้าเจ้าอยู่หัว จึงได้ส่งราชเสวกซึ่งเป็นเชื้อชาติลาวชื่อ โสฌังกูร ไปยังแคว้นลาวด้วยพระราชกรณียกิจบางอย่าง เมื่อไปถึงเมืองมหาชัยจึงอ้างพระบรมราชโองการอัญเชิญเอาพระพุทธรูปที่สำคัญมาพร้อมกัน มีพระใส พระแสน พระเสริม พระสุกและพระเสี่ยง ใส่แพล่องมาตามแม่น้ำงึม ขณะที่ล่องแพมานั้น เมื่อมาถึงปากน้ำงึมกลางแม่น้ำโขง พระสุกได้แสดงอภินิหารเกิดพายุแรงจนแพแตก ทำให้พระสุกจมลงกลางแม่น้ำโขงตรงบ้านปากเป อำเภอโพนพิสัย จังหวัดหนองคาย นับแต่นั้นมาจึงไม่มีใครเคยเห็นพระสุก ต่อจากนั้นก็นำเอาพระใส พระแสน พระเสริมและพระเสี่ยง ใส่แพขึ้นมาตามลำน้ำโขงจนถึงเมืองโพนพิสัย จึงได้อัญเชิญพระเสี่ยงประดิษฐานไว้ที่วัดมณีโคตร ตำบลจุมพล อำเภอโพนพิสัย จังหวัดหนองคาย จนถึงปัจจุบัน
เมื่อประมาณ 100 ปีที่ผ่านมา มีผู้คิดจะเอาพระเสี่ยงไปไว้ที่กรุงเทพมหานคร แต่ในสมัยนั้นรถไม่มี จึงได้อัญเชิญพระเสี่ยงขึ้นหลังช้าง พระเสี่ยงก็ได้แสดงอภินิหารให้ช้างหนักจนไปไม่ได้ พระเสี่ยงตกจากหลังช้าง เป็นเหตุให้หูหัก เกศคต ทำชาวบ้านมีความเห็นว่าท่านไม่อยากไปอยู่ที่อื่นก็เป็นได้
สมเด็จพระเจ้าอุมแบร์โตที่ 2 แห่งอิตาลี
สมเด็จพระเจ้าอุมแบร์โตที่ 2 หรือ สมเด็จพระเจ้าฮัมเบิร์ตที่ 2 (Umberto II; Umberto II of Italy; 15 กันยายน ค.ศ. 1904 - 18 มีนาคม ค.ศ. 1983) ทรงเป็นพระมหากษัตริย์แห่งอิตาลีแห่งราชวงศ์ซาวอย ผู้ทรงครองราชบัลลังก์อิตาลีเป็นเวลา 34 วัน ในระหว่างวันที่ 9 พฤษภาคม ค.ศ. 1946 จนเมื่อสถาบันพระมหากษัตริย์ของอิตาลีถูกยุบเลิกเมื่อวันที่ 12 มิถุนายน ค.ศ. 1946
สมเด็จพระเจ้าอุมแบร์โตที่ 2 เสด็จพระราชสมภพเมื่อวันที่ 15 กันยายน ค.ศ. 1904 ที่ราคโคนิจิในคูนิโอในประเทศอิตาลี พระองค์เป็นพระราชโอรสในพระเจ้าวิตโตรีโอ เอมานูเอเลที่ 3 แห่งอิตาลี และ เอเลนาแห่งมอนเตเนโกร และทรงราชาภิเษกสมรสกับมารี-โจเซแห่งเบลเยียม เมื่อวันที่ 15 กันยายน ค.ศ. 1904 และมีพระราชโอรส-ธิดาด้วยกันสี่พระองค์
สมเด็จพระเจ้าอุมแบร์โตที่ 2 เสด็จสวรรคตเมื่อวันที่ 18 มีนาคม ค.ศ. 1983 ที่เจนีวาในประเทศสวิตเซอร์แลนด์
แหล่งข้อมูลอื่น
1904 1983
การเจาะเยื่อไครโคไทรอยด์
การเจาะเยื่อไครโคไทรอยด์ (cricothyrotomy, thyrocricotomy, cricothyroidotomy, inferior laryngotomy, intercricothyrotomy, coniotomy, emergency airway puncture) เป็นหัตถการทางการแพทย์อย่างหนึ่งทำโดยผ่าเปิดผิวหนังและเยื่อไครโคไทรอยด์ให้เป็นช่องเพื่อให้อากาศสามารถผ่านเข้าสู่หลอดลมได้ ส่วนใหญ่ทำในภาวะฉุกเฉินที่ผู้ป่วยไม่สามารถหายใจตามทางหายใจปกติเช่นจมูกหรือปากได้ เช่น มีการอุดตันของทางเดินหายใจจากสิ่งแปลกปลอม อาการแพ้จนใบหน้าและปากบวม การบาดเจ็บของใบหน้าอย่างรุนแรง การเจาะเยื่อไครโคไทรอยด์นี้ส่วนใหญ่เกือบทั้งหมดทำเป็นทางเลือกสุดท้ายในการเปิดทางหายใจในกรณีที่การใส่ท่อช่วยหายใจทางปากหรือทางจมูกล้มเหลวหรือมีข้อห้าม นอกจากนี้การเจาะเยื่อไครโคไทรอยด์ยังทำได้เร็วกว่าการเจาะคอ ไม่จำเป็นต้องทำให้เสี่ยงต่อการเกิดการเคลื่อนของกระดูกสันหลังส่วนคอ และมีภาวะแทรกซ้อนน้อยกว่า อย่างไรก็ดีแม้การเจาะเยื่อไครโคไทรอยด์จะสามารถช่วยชีวิตในช่วงเวลาหน้าสิ่วหน้าขวานได้แต่จุดประสงค์ก็ยังคงเป็นไปเพื่อยื้อเวลารักษาชีวิตผู้ป่วยเอาไว้จนกว่าจะสามารถทำช่องทางหายใจที่ถาวรกว่าได้อยู่ดี
ปัญญา เรณู 2
ปัญญา เรณู 2 เป็นภาพยนตร์ไทย เริ่มออกฉายวันที่ 26 มกราคม พ.ศ. 2555 กำกับภาพยนตร์ เขียนบท และบริหารงานสร้างโดย บิณฑ์ บรรลือฤทธิ์ เป็นภาพยนตร์ภาคต่อจากเรื่อง ปัญญา เรณู เป็นผลงานกำกับเรื่องที่ 6 ของบิณฑ์ บรรลือฤทธิ์ โดยผลงานก่อนหน้านี้ได้แก่ ปัญญา เรณู (2554), เดอะโกร๋น ก๊วน กวน ผี (2547), ช้างเพื่อนแก้ว (2546), ตำนานกระสือ (2545), มนต์รักเพลงลูกทุ่ง (2538) ในภาค 2 นี้ ผู้กำกับยังคงคิดเรื่อง, เขียนบท, กำกับการแสดงเองทั้งหมดเหมือนเคย โดยเรื่องราวส่วนใหญ่จะเป็นประสบการณ์ในวัยเด็กของตนแทบทั้งสิ้น
ปัญญา เรณู ทั้งสองภาค เป็นภาพยนตร์ไทยที่มีซับไตเติ้ลภาษาไทยด้วย เพราะหนังพูดภาษาอีสานเกือบทั้งเรื่อง ในภาคนี้ถ่ายทำกันที่ อำเภอวารินชำราบ จังหวัดอุบลราชธานี กันแทบทั้งเรื่อง ผู้กำกับฯ ยังคงสอดแทรกวัฒนธรรมอีสานที่มีความเป็นอยู่อย่างเรียบง่ายผ่านฉากต่างๆ ไม่ว่าจะเป็นฉากเลี้ยงควาย, ฉากแข่งจับปลาไหล, ฉากลงแขกเกี่ยวข้าว, ฉากตลาดควาย, ฉากร้องเพลง-ซ้อมเต้นกลางทุ่งนา, ฉากหนังกลางแปลง ฯลฯ
ภาพยนตร์ทำรายได้ 19 ล้านบาท
งานเปิดตัวภาพยนตร์
งานเปิดรอบปฐมทัศน์ภาพยนตเรื่อง “ปัญญาเรณู 2” ของผู้กำกับ บิณฑ์ บรรลือฤทธิ์ เมื่อวันที่ 24 มกราคม พ.ศ. 2555 ณ โรงภาพยนตร์ SF World Cinema ชั้น 8 Central World ในบรรยากาศสุดม่วนคึกคัก จัดหนักฮาล้ายหลายตลอดงาน
ซึ่งเปิดงานด้วย VDO Presentation ศึกชิงฮักบักปัญญา ก่อนที่จะต่อด้วยโชว์ 6 เพลง 6 ท่าลีลาแดนซ์จาก ด.ญ. สุธิดา หงษา, ด.ญ. ธฤศวรรณ กาหาวงษ์, ด.ช.โชติทิวัตถ์ ผลรัศมี, ด.ช.บุญฤทธิ์ จันทร์แก้ว และ ด.ช.พงษ์สิทธิ์ นาเวียง จากนั้นทีมรุ่นใหญ่ทั้งผู้กำกับบิณฑ์ บรรลือฤทธิ์, หม่ำ จ๊กม๊กและตุ๊กกี้ ชิงร้อย ก็ขึ้นมาคล้องพวงมาลัยลัคกี้กับทีมนักแสดงรุ่นเล็กและพูดคุยกัน พร้อมชมตัวอย่างภาพยนตร์ก่อนที่จะไปชมเต็มๆ กันในโรงภาพยนตร์ ปิดท้ายงานด้วยการมอบของรางวัลให้กับสื่อมวลชนผู้โชคดีและถ่ายภาพร่วมกันของทีมงานภาพยนตร์และทีมผู้บริหารเป็นที่ระลึก
การนำกลับมาฉายใหม่
รายการ หนังเด็ด 7HD นำภาพยนตร์เรื่องนี้มาฉายใหม่อีกครั้งในวันที่ 16 ตุลาคม พ.ศ. 2561 ทางช่อง 7 HD
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตการเลือกตั้งที่ 1) และ 2 คน (สำหรับเขตการเลือกตั้งที่ 2)
คะแนนรวมทั้งหมดในกลุ่มจังหวัดที่ 7
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 7
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 7
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 7 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดราชบุรี
ผลการเลือกตั้งสมาชิกสภาผู้แทนราษฎรแบบสัดส่วน จังหวัดราชบุรี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอบ้านโป่ง อำเภอโพธาราม อำเภอจอมบึง อำเภอบางแพ และอำเภอดำเนินสะดวก
แม่น้ำปันดารวน
แม่น้ำปันดารวน (Sungai Pandaruan) เป็นแม่น้ำในเกาะบอร์เนียว และไหลออกทะเลที่อ่าวบรูไน มีบริการเรือข้ามฟากแม่น้ำ
ฟอสโฟโรไลซิส
ฟอสโฟโรไลซิส (Phosphorolysis) คือ การสลายพันธะไกลโคซิดิค ด้วยอนินทรีย์ฟอสเฟต หรือ ออโธฟอสเฟต (Pi) ต่างไปจากไฮโดรไลซีส ที่เป็นการสลายพันธะด้วยน้ำ เอ็นไซม์ phosphorylase จะเข้าทางปลายนอน-รีีดิวซ์ของไกลโคเจน สลายพันธะไกลโคซิดิค ระหว่างคาร์บอนอะตอมของ C1 กับออกซิเจนอะตอมของพันธะโดยใช้ Pi ให้ผลผลิตเป็น กลูโคส-1-ฟอสเฟส
อ้างอิง
<references \>
มิซ แคร็กเกอร์
มิซ แคร็กเกอร์ (เกิดวันที่ 19 เมษายน 2527) เป็นชื่อของ แมกซ์เวลล์ เฮลเลอร์ นางโชว์และบุคลากรทางโทรทัศน์ชาวอเมริกัน เธอเป็นที่รู้จักเป็นอย่างดีจากการแข่งขันใน ฤดูกาลที่สิบ ของซีรีส์การแข่งขันเรียลลิตี้ ของ RuPaul Drag Drag
ชีวิตในวัยเด็ก
แมกซ์เวลล์ เฮลเลอร์ เกิดที่ Seattle, Washington เขาเริ่มการเป็นนางโชว์ในปี 2011 และเข้าร่วมเดินขบวนเพื่อความเท่าเทียมใน Times Square กับผู้ชักชวนเขาเข้าสู่วงการนางโชว์ บ๊อบ เดอะ แดร็ก ควีน ผู้ชนะของ ฤดูกาลที่แปดของ <i id="mwEQ">การแข่ง รูพอล แดร็ก เรซ</i>
โฮซอ
โฮซอ (ความหมายอย่างแท้จริง "ฝั่งตะวันตกของทะเลสาบ") เป็นภูมิภาคที่อยู่กับจังหวัดชุงชองเดิม ซึ่งปัจจุบันอยู่ในเกาหลีใต้ ปัจจุบันนี้ภูมิภาคโฮซอใช้กล่าวอ้างถึงบริเวณ แทจอน, จังหวัดชุงชองใต้และจังหวัดชุงชองเหนือ ชาวภูมิภาคโฮซอใช้ภาษาถิ่นชุงชอง ชื่อโฮซอนี้ใช้อ้างถึงบุคคลที่อาศัยอยู่ในภูมิภาคนี้
วัดหนองทอง
วัดหนองทอง เป็นวัดราษฎร์ สังกัดคณะสงฆ์มหานิกาย ตั้งอยู่ที่หมู่ 11 ตำบลบ้านสวน อำเภอเมือง จังหวัดสุโขทัย เป็นวัดที่มีความเก่าแก่อีกแห่งหนึ่งของตำบลบ้านสวน รวมทั้งเป็นศูนย์กลางให้กับชุมชนในบริเวณหมู่ 11 นับแต่การตั้งชุมชนในอดีตที่ผ่านมา
ลำดับเจ้าอาวาส
1.พระมหาวิชัย วิชโย
2.พระครูปลัดธนะโรจน์ ปญฺญาวชิโร(พระอาจารย์หมู)
กีฬาทวิกีฬาฤดูหนาวในโอลิมปิกเยาวชนฤดูหนาว 2020 – ประเภทผลัดเดี่ยวผสม
กีฬาทวิกีฬาฤดูหนาวในโอลิมปิกเยาวชนฤดูหนาว 2020 ประเภทผลัดเดี่ยวผสม เป็นการแข่งขันกีฬาทวิกีฬาฤดูหนาวที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 12 มกราคม ค.ศ.2020 โดยได้จัดขึ้นที่ LLes Tuffes Nordic Centre ซึ่งการแข่งขันกีฬาทวิกีฬาฤดูหนาวครั้งนี้มีนักกีฬาเข้าร่วมแข่งขัน 60 คน จาก 30 ประเทศ
ผู้ที่ได้รับรางวัลชนะเลิศเหรียญทองคือ Jeanne Richard และ Mathieu Garcia นักกีฬาจากประเทศฝรั่งเศส
ชิน (แก้ความกำกวม)
ชิน อาจหมายถึง
พระเจ้าฮารัลด์ บลูทูท
พระเจ้าฮารัลด์ที่ 1 แห่งเดนมาร์ก หรือ พระเจ้าฮารัลด์ บลูทูท (Haraldr Gormsson; Harald Blåtand Gormsen, สวรรคต ค.ศ. 985/86) ทรงเป็นพระมหากษัตริย์แห่งเดนมาร์กและนอร์เวย์
พระองค์ทรงเป็นพระราชโอรสของพระเจ้ากอร์มดิโอลด์และสมเด็จพระราชินีไธรา เดนเนบอด พระองค์ทรงปกครองในฐานะพระมหากษัตริย์เดนมาร์กตั้งแต่ ค.ศ. 958 จนถึง ค.ศ. 986 พระองค์ทรงนำศาสนาคริสต์มาสู่เดนมาร์กและทรงรวมอำนาจการปกครองของพระองค์เหนือพื้นที่ส่วนใหญ่ของคาบสมุทรจัตแลนด์และเกาะเชลลันด์
ความเกี่ยวข้องกับเทคโนโลยีบลูทูธ
ที่มาของชื่อบลูทูธ (Bluetooth) นั้นนำมาจากพระนามพระเจ้าฮารัลด์บลูทูทของประเทศเดนมาร์ก เพื่อเป็นการรำลึกถึงกษัตริย์บลูทูท ผู้ปกครองประเทศกลุ่มสแกนดิเนเวีย ซึ่งในปัจจุบันเป็นกลุ่มผู้นำในด้านการผลิตโทรศัพท์มือถือป้อนสู่ตลาดโลก และระบบบลูทูธนี้ ก็ถูกสร้างขึ้นมาเพื่อใช้กับโทรศัพท์มือถือ และเริ่มต้นจากประเทศในแถบนี้ด้วยเช่นกัน
จังหวัดพิจิตร
พิจิตร เป็นจังหวัดหนึ่งที่ตั้งอยู่ทางภาคกลางตอนบนระหว่างจังหวัดนครสวรรค์กับจังหวัดพิษณุโลก มีพื้นที่ประมาณ 4,531 ตารางกิโลเมตร มีประชากรในปี พ.ศ. 2561 จำนวน 539,374 คน จังหวัดพิจิตรมีแม่น้ำน่านและแม่น้ำยมไหลผ่าน ตัวเมืองพิจิตรตั้งอยู่ริมฝั่งแม่น้ำน่าน
ประวัติศาสตร์
ในสมัยอยุธยา พิจิตรเป็นหัวเมืองชั้นตรี มีตำแหน่งเจ้าเมืองปรากฏตามพระไอยการตำแหน่งนาพลเรือนนาทหารหัวเมืองว่า ออกญาเทพาธิบดีศรีรณรงค์ฤๅไชยอภัยพิรียภาหะ ศักดินา 5,000 ไร่ ซึ่งถือว่าเป็นขุนนางบรรดาศักดิ์ระดับสูง ในสมัยกรุงศรีอยุธยามีหัวเมืองชั้นตรีเพียง 7 เมืองเท่านั้น คือ เมืองพิชัย เมืองพิจิตร เมืองนครสวรรค์ เมืองพัทลุง เมืองชุมพร เมืองจันทบูร และเมืองไชยา จึงนับว่าในสมัยโบราณ พิจิตรเป็นเมืองที่ค่อนข้างจะมีความสำคัญสูง จนตำแหน่งเจ้าเมืองมีการตราไว้ในพระไอยการฯ ซึ่งสมเด็จพระบรมไตรโลกนาถได้ทรงตราไว้
ในสมัยรัตนโกสินทร์ เมืองพิจิตรเป็นเพียงเมืองขนาดเล็ก แต่ก็ยังมีเจ้าเมืองปกครองดังเช่นเมืองอื่น ๆ เมื่อถึงสมัยรัชกาลที่ 5 โปรดให้ย้ายเมืองพิจิตรมาตั้งที่บ้านคลองเรียง ซึ่งเป็นคลองขุดใหม่ลัดแม่น้ำน่านที่ตื้นเขิน คลองเรียงจึงกลายเป็นแม่น้ำน่านไป ส่วนบริเวณเมืองพิจิตรเก่ายังปรากฏโบราณสถานอยู่หลายแห่ง ซึ่งมีอายุตั้งแต่สมัยสุโขทัยถึงสมัยอยุธยา
การปกครองส่วนภูมิภาค
การปกครองแบ่งออกเป็น 12 อำเภอ 89 ตำบล 888 หมู่บ้าน
การปกครองส่วนท้องถิ่น
จังหวัดพิจิตรมีองค์กรปกครองส่วนท้องถิ่นรวม 102 แห่ง ประกอบด้วย องค์การบริหารส่วนจังหวัด 1 แห่ง, เทศบาลเมือง 3 แห่ง ได้แก่ เทศบาลเมืองตะพานหิน เทศบาลเมืองบางมูลนาก และเทศบาลเมืองพิจิตร, เทศบาลตำบล 25 แห่ง และองค์การบริหารส่วนตำบล 75 แห่ง
การขนส่ง
การขนส่งในจังหวัดพิจิตรมีทั้งทางถนนและทางราง ทางหลวงสำคัญในจังหวัดในแนวเหนือ-ใต้ ได้แก่ ทางหลวงแผ่นดินหมายเลข 117 และทางหลวงแผ่นดินหมายเลข 11 ซึ่งเชื่อมต่อจากจังหวัดนครสวรรค์ ผ่านจังหวัดพิจิตร ไปยังจังหวัดพิษณุโลก ส่วนในแนวตะวันออก-ตะวันตก ได้แก่ ทางหลวงแผ่นดินหมายเลข 115 ซึ่งเป็นทางหลวงที่เชื่อมต่อไปจังหวัดกำแพงเพชร นอกจากนี้ ยังมีทางหลวงแผ่นดินหมายเลข 113 ซึ่งเชื่อมต่อจากตัวเมืองไปยังอำเภอตะพานหิน และไปยังจังหวัดเพชรบูรณ์
นอกจากทางถนนแล้ว จังหวัดพิจิตรยังมีทางรถไฟสายเหนือผ่านอำเภอบางมูลนาก อำเภอตะพานหิน และอำเภอเมืองพิจิตร โดยมีสถานีรถไฟ 10 แห่ง ได้แก่ สถานีรถไฟวังกร่าง บางมูลนาก หอไกร ดงตะขบ ตะพานหิน ห้วยเกตุ หัวดง วังกรด พิจิตร และสถานีรถไฟท่าฬ่อ
ประเพณีแข่งเรือ
จังหวัดพิจิตรมีการแข่งเรือประเพณีมาเป็นเวลานานแล้วเพราะมีธรรมเนียมว่า วัดใดถ้าจัดงานปิดทองไหว้พระแล้วก็จะต้องจัดงานแข่งเรือควบคู่กันไปด้วย มักจัดกันในฤดูน้ำหลาก ประมาณวันเสาร์-อาทิตย์ต้นเดือนกันยายนของทุกปี ในงานจะมีการแข่งเรือประเพณีและการประกวดขบวนแห่เรือต่าง ๆ ในแม่น้ำน่าน หน้าวัดท่าหลวงมีการจัดกิจจกรรมภายในงานที่น่าสนในมากมาย
การแข่งเรือยาวของหวัดท่าหลวงเริ่มในสมัยท่าเจ้าคุณพระธรรมทัสส์มุนีวงค์ (เอี่ยม) เจ้าอาวาสวัดท่าหลวง และเจ้าคณะจังหวัดพิจิตร เมื่อประมาณ พ.ศ. 2450 ได้กำหนดงานจัดงานแข่งขันเรือตามกำหนดวัน คือ วัน ขึ้น 6 ค่ำ เดือน 11 ของทุกปี ภายหลังน้ำในแม่น้ำน่านลดลงเร็วเกินไป ไม่เหมาะสมจะแข่งขันเรือยาว จึงเปลี่ยนมาเป็นวันขึ้น 6 ค่ำ เดือน 10 และทางวัดแข่งขันเพียงวันเดียว การแข่งขันเรือยาวได้จัดนำผ้าห่มหลวงพ่อเพชรมอบให้เป็นรางวัลสำหรับเรือยาวที่ชนะเลิศ และรองชนะเลิศ ต่อมาได้เปลี่ยนรางวัลเป็นธงที่มีรูปหลวงพ่อเพชรแทน
ประเพณีกำฟ้า
เป็นประเพณีสำคัญของชาวบ้านป่าแดง ตำบลหนองพยอม อำเภอตะพานหิน ซึ่งเป็นชาวไทยพวน ซึ่งถือปฏิบัติต่อกันมา เป็นเวลาช้านาน จัดตรงกับวันขึ้น 2 ค่ำและ 3 ค่ำ เดือน 3 (ประมาณเดือนกุมภาพันธ์) เพื่อแสดง ความเคารพบูชาเทวดาและพระมหากษัตริย์ เมื่อถึงวันกำฟ้าชาวไทยพรวนจะกลับมายังบ้านของตน เพื่อร่วมทำบุญกับญาติพี่น้อง พบปะสังสรรค์และเล่นกีฬาพื้นบ้าน
พระพิจิตรเกศคด
ตามตำนานเล่าว่าในสมัยโบราณ พิจิตรเป็นเมืองลูกหลวงของกรุงสุโขทัย เวลามีศึกสงคราม ก็มักจะมีการเกณฑ์ชายฉกรรจ์ชาวพิจิตรไปรบ และนักรบจากเมืองพิจิตรนี้มีความกล้าหาญอย่างยิ่ง ก็มีผู้สงสัยว่าทำไมนักรบเหล่านี้จึงกล้าหาญ ก็ปรากฏว่า ชายฉกรรจ์เหล่านี้ต่างมีพระเครื่อง ที่เป็นวัตถุมงคลติดตัวไปทุกคน และพระเครื่องเหล่านี้ก็แปลกกว่าที่อื่น ๆ คือตรงเศียรพระจะเอียงไม่ตรง เข้าใจว่าพิมพ์ที่นำมาใช้หล่อพระนั้นจะทำไม่ตรง แต่ภายหลังก็เป็นที่นิยมกันว่า พระเครื่องของพระเกจิอาจารย์ต่าง ๆ ที่ทำขึ้นในเมืองพิจิตรในสมัยต่อมามักจะทำเกศให้คด เป็นรูปพิมพ์นิยม จึงเรียกกันติดปากว่า พิจิตรเกศคด
ตำนานชาละวัน
ชาละวัน เป็นจระเข้ใหญ่เลื่องชื่อแห่งแม่น้ำน่านเก่าเมืองพิจิตร สันนิษฐานว่าเกิดขึ้นในสมัยที่พิจิตรมีเจ้าเมืองปกครอง ตามตำนานกล่าวว่า มีตายายสองสามีภรรยา ออกไปหาปลาพบไข่จระเข้ที่สระน้ำแห่งหนึ่ง จึงเก็บมาฟักเป็นตัวแล้วเลี้ยงไว้ในอ่างน้ำ เพราะยายอยากเลี้ยงไว้แทนลูก ต่อมาจระเข้ตัวใหญ่ขึ้นจึงนำไปเลี้ยงไว้ในสระใกล้บ้านหาปลามาให้เป็นประจำ ต่อมาตายายหาปลามาให้เป็นอาหารไม่พออิ่ม จระเข้ตัวนั้นจึงกินตายายเป็นอาหาร เมื่อขาดคนเลี้ยงดูให้อาหาร จระเข้ใหญ่จึงออกจากสระไปอาศัยอยู่ในแม่น้ำน่านเก่าซึ่งอยู่ห่างจากสระตายายประมาณ 500 เมตร
แม่น้ำน่านเก่าในสมัยนั้นยังอุดมสมบูรณ์ไปด้วยพันธุ์ปลานานาชนิดและมีน้ำบริบูรณ์ตลอดปี ขณะนั้นไหลผ่านบ้านวังกระดี่ทอง บ้านดงเศรษฐี ล่องไปทางใต้ ไหลผ่านบ้านดงชะพลู บ้านคะเชนทร์ บ้านเมืองพิจิตรเก่า บ้านท่าข่อย จนถึงบ้านบางคลาน จระเข้ใหญ่ก็เที่ยวออกอาละวาดอยู่ในแม่น้ำตั้งแต่ย่านเหนือเขตวังกระดี่ทอง ดงชะพลู จนถึงเมืองเก่า แต่ด้วยจระเข้ใหญ่ของตายายได้เคยลิ้มเนื้อมนุษย์แล้ว จึงเที่ยวอาละวาดกัดกินคนทั้งบนบกและในน้ำไม่มีเว้นแต่ละวัน จึงถูกขนานนามว่า "ไอ้ตาละวัน" ตามสำเนียงภาษาพูดของชาวบ้านที่เรียกตามความดุร้ายที่มันทำร้ายคน ไม่เว้นแต่ละวัน ต่อมาก็เรียกเพี้ยนเสียงเป็น "ไอ้ชาละวัน" และเขียนเป็น "ชาลวัน" ตามเนื้อเรื่องในพระราชนิพนธ์ของพระบาทสมเด็จพระพุทธเลิศหล้านภาลัย
ชื่อของชาละวันแพร่สะพัดไปทั่วเพราะเจ้าชาละวันไปคาบเอาบุตรสาวคนหนึ่งของเศรษฐีเมืองพิจิตรขณะกำลังอาบน้ำอยู่ที่แพท่าน้ำาหน้าบ้าน เศรษฐีจึงประกาศให้สนบนหลายสิบชั่ง พร้อมทั้งยกลูกสาวที่มีอยู่อีกคนหนึ่งให้แก่ผู้ที่ฆ่าชาละวันได้ ไกรทอง พ่อค้าจากเมืองล่าง สันนิษฐานว่าจากเมืองนนทบุรี รับอาสาปราบจระเข้ใหญ่ด้วยหอกลงอาคมหมอจระเข้ ถ้ำชาละวันสันนิษฐานว่าอยู่กลางแม่น้ำน่านเก่า ปัจจุบันอยู่ห่างจากที่พักสงฆ์ถ้ำชาละวัน บ้านวังกระดี่ทอง ตำบลย่านยาว ไปทางใต้ประมาณ 300 เมตร ทางลงปากถ้ำเป็นโพรงลึกเป็นรูปวงกลมมีขนาดพอดี จระเข้ขนาดใหญ่มากเข้าได้อย่างสบาย คนรุ่นเก่าได้เล่าถึงความใหญ่โตของชาละวันว่า เวลามันอวดศักดาลอยตัวปริ่มน้ำขวางคลอง ลำตัวของมันจะยาวคับคลอง คือหัวอยู่ฝั่งนี้ หางอยู่ฝั่งโน้น เรื่องชาละวันเป็นเรื่องที่เลื่องลือมาก จนพระบาทสมเด็จพระพุทธเลิศหล้านภาลัยได้ทรงพระราชนิพนธ์บทละครนอกเรื่อง "ไกรทอง" และให้นามจระเข้ใหญ่ว่า "พญาชาลวัน"
โรงเรียนกระสังพิทยาคม
โรงเรียนกระสังพิทยาคม เดิมชื่อ โรงเรียนกระสัง เป็นโรงเรียนมัธยมศึกษาขนาดใหญ่พิเศษ และเป็นโรงเรียนมัธยมศึกษาประจำอำเภอกระสัง จังหวัดบุรีรัมย์ สังกัดสำนักงานเขตพื้นที่การศึกษามัธยมศึกษาเขต 32 (บุรีรัมย์) ตั้งอยู่ที่ เลขที่ 418 หมู่ที่ 9 ถนนสุขาภิบาล 14 อำเภอกระสัง จังหวัดบุรีรัมย์ ผู้บริหารคนปัจจุบัน (พ.ศ.2560) คือ นายสรวิศณ์ นพพงศ์สิริเดช มีแผนการเรียน 12-12-12/12-12-12
ประวัติ
โรงเรียนกระสังพิทยาคม เดิมชื่อ โรงเรียนกระสัง ก่อตั้งเมื่อวันที่ 15 กุมภาพันธ์ 2503 อยู่ในเขตสุขาภิบาล จังหวัดบุรีรัมย์
การเรียนในระดับชั้นมัธยมศึกษาตอนปลาย ม.4-6
มีทั้งสิ้น 36 ห้องเรียน
ซัยยิด อะบุล อะลา เมาดูดีย์
หลังจากมีการแบ่งแยกอินเดียและปากีสถานในวันที่ 14 สิงหาคม พ.ศ. 2490 เขาได้อุทิศชีวิตเพื่อสร้างวิถีชีวิตแบบอิสลามในปากีสถาน เขาถูกจำคุกระหว่าง 24 ตุลาคม พ.ศ. 2491 ถึง 28 พฤษภาคม พ.ศ. 2493 ในฐานะศัตรูแห่งรัฐ แต่ในวันที่ 7 มีนาคม พ.ศ. 2492 สภารัฐธรรมนูญแห่งชาติได้ยกเลิกมติดังกล่าว เขาเสียชีวิตเมื่อ พ.ศ. 2516
แนวความคิดของเมาดูดีย์จะขึ้นอยู่กับความเชื่อในอำนาจสูงสุดของพระเจ้า อิสลามในฐานะนี้เป็นประมวลกฏเกณฑ์ ความประพฤติอันสมบูรณ์ในการปกครองตนเองของปัจเจกบุคคลและอำนาจสูงสุด และการปฏิเสธลัทธิชาตินิยม เขาเรียกร้องให้ก่อตั้งพรรคปฏิวัตินานาชาติหรือการอุทิศตนของผู้ศรัทธาโดยไม่คำนึงถึงเผ่าพันธุ์ ผิวสี ชาติพันธุ์ ภาษา ชาติหรือตำแหน่งทางสังคม
อ้างอิง
จรัญ มะลูลีม. อิสลามการเมืองในการเมืองตะวันออกกลาง. กทม. ศยาม. 2555. หน้า 105 – 111
เอสซีลอร์ลูซอตติกา
เอสซีลอร์ลูซอตติกา (EssilorLuxottica SA) เป็นบริษัทข้ามชาติสัญชาติฝรั่งเศส-อิตาลี ผู้ผลิต ออกแบบ และจัดจำหน่ายเลนส์สายตา อุปกรณ์ทางแสง เครื่องวัดสายตา และแว่นกันแดด เกิดจากการรวมตัวของบริษัทเอสซีลอร์ของฝรั่งเศสและบริษัทลูซอตติกาของอิตาลีเมื่อปี ค.ศ. 2018 มีตราสินค้าในเครือมากมาย รวมทั้งเรย์แบน โอคลีย์ ไมเคิล คอร์ส และอื่น ๆ รวม 20 กว่าตราสินค้า
การให้วัคซีน
การให้วัคซีน (vaccination) เป็นการรักษาทางการแพทย์อย่างหนึ่ง หมายถึงการให้สารที่เป็นแอนติเจน (วัคซีน) เข้าไปในร่างกาย เพื่อกระตุ้นระบบภูมิคุ้มกันของร่างกายให้สร้างภูมิคุ้มกันชนิดรับมา (adaptive immunity) เป็นแอนติบอดีที่มีความจำเพาะต่อเชื้อก่อโรคหนึ่งๆ ซึ่งจะสามารถป้องกันหรือลดความรุนแรงของโรคติดเชื้อได้ เมื่อมีสัดส่วนของประชากรที่ได้รับวัคซีนมากถึงระดับหนึ่งก็จะเกิดภูมิคุ้มกันหมู่ขึ้น ทำให้คนอื่นๆ ที่ไม่ได้รับวัคซีนหรือรับวัคซีนไม่ได้ ได้รับประโยชน์ในการป้องกันโรคจากผู้ที่มีภูมิคุ้มกันเหล่านี้ไปด้วย ประสิทธิผลของการให้วัคซีนนั้นได้รับการศึกษาอย่างกว้างขวางและเป็นที่ยืนยันแล้ว  โดยพบว่าการให้วัคซีนเป็นวิธีการในการป้องกันโรคติดเชื้อที่ได้ผลดีที่สุด การมีภูมิคุ้มกันต่อเชื้อก่อโรคเป็นวงกว้างจากการให้วัคซีนนี้เป็นสาเหตุสำคัญที่ทำให้มนุษยชาติสามารถกำจัดเชื้อโรคบางอย่างให้หมดไปได้ เช่น ฝีดาษ และอีกหลายเชื้อที่กำลังจะหมดไป เช่น โปลิโอ หัด และบาดทะยัก เป็นต้น